Curs opţional, anul III (A și B), semestrul I

***Avangarda literară rusă: experiment și extravaganță***

Conf. dr. Camelia DINU

**Descrierea cursului**

Cursul urmărește prezentarea trăsăturilor avangardei literare ruse și identificarea relaţiei dintre teoria şi practica avangardei. Este organizat în trei părți: 1. Ideologia şi coordonatele fundamentale ale fenomenului (orientări și reprezentanți ai futurismului, imaginismului, avangardei târzii și manifestele lor estetice); 2. Traducerea (unde este necesar) și analiza în timpul cursului a celor mai excentrice texte avangardiste, aparţinând unor autori precum V. Maiakovski, V. Hlebnikov, A. Krucionîh, D. Harms etc. 3. Atelier de scriere creativă pe baza tehnicilor avangardiste investigate la curs.

Se vor organiza discuţii interactive pe marginea textelor și dezbateri. Cursul are un grad ridicat de interactivitate şi le oferă studenților posibilitatea de se exprima liber.